b'\n_START_ARTICLE_\n5. travnja u Domovinskom ratu\n_START_PARAGRAPH_\nDomovinski rat po nadnevcima: 5. travnja u Domovinskom ratu._NEWLINE_1991._NEWLINE__NEWLINE_- JNA povela disciplinski postupak protiv svog \xc4\x8dasnika Ivana Medvedovi\xc4\x87a jer nije htio ubijati hrvatske policajce po ve\xc4\x87 razra\xc4\x91enom planu za napad na Plitvicama._NEWLINE__NEWLINE_- Umirovljeniku iz Dalja Stjepanu Lu\xc4\x8danu srpski teroristi upali u ku\xc4\x87u i oteli mu skromnu mirovinu od 2.800 dinara._NEWLINE__NEWLINE_- U selu Berak kod Vukovara te\xc5\xbee ranjena dr\xc5\xbeavljanka \xc4\x8ce\xc5\xa1ke i Slova\xc4\x8dke 20-godi\xc5\xa1nja Martina Moringlova, na koju je u automobilu pucano iz seoske kr\xc4\x8dme._NEWLINE_1992._NEWLINE__NEWLINE_- Granate i dalje razaraju sredi\xc5\xa1ta Osijeka, Slavonskog Broda i drugih hrvatskih mjesta._NEWLINE__NEWLINE_- Putem Televizije Sarajevo general Satish Nambiar apelirao da sve strane u BiH odlo\xc5\xbee oru\xc5\xbeje. - Grad Bijeljina u potpunosti pao u ruke Arkanovih \xc4\x8detnika._NEWLINE__NEWLINE_- Zrakoplov Croatia Airlines iz zagreba\xc4\x8dke zra\xc4\x8dne luke poletio na prvi redovni let u Frankfurt._NEWLINE_1993._NEWLINE__NEWLINE_- U \xc5\xbdenevi nastavljeni pregovor hrvatske Vlade i pobunjenih Srba, o\xc4\x8dekuje se potpisivanje sporazuma o na\xc4\x8dinu provedbe Rezolucije 802 Vije\xc4\x87a sigurnosti._NEWLINE__NEWLINE_- Zapadnoeuropska unija odlu\xc4\x8dila sudjelovati u poo\xc5\xa1trenim sankcijama protiv Beograda._NEWLINE__NEWLINE_- Srpski sud podr\xc5\xbeao otmicu djece iz SAD._NEWLINE__NEWLINE_- Posebni izvjestitelj Ujedinjenih naroda za ljudska prava na prostoru biv\xc5\xa1e Jugoslavije Tadeusz Mazowiecki izjasnio se za ja\xc4\x8di me\xc4\x91unarodni pritisak u bosanskom ratu._NEWLINE__NEWLINE_- Ameri\xc4\x8dki dr\xc5\xbeavni tajnik Warren Christopher izjavio da su bosanski Srbi propustili priliku za mir i da je s ruskim kolegom razgovarao o novim sankcijama protiv Srbije._NEWLINE__NEWLINE_- Srbija i Crna Gora pred Me\xc4\x91unarodnim sudom u Hagu na\xc5\xa1le se u neugodnoj situaciji._NEWLINE_1994._NEWLINE__NEWLINE_- Postignut potpuni prekid vatra izme\xc4\x91u hrvatske vojske i pobunjenih Srba, a oru\xc5\xbeje, je povu\xc4\x8deno bez te\xc5\xa1ko\xc4\x87a, istaknuto na konferenciji za novinare u Zagrebu na\xc4\x8delnika sto\xc5\xbeera UNPROFOR-a generala Charlesa Richija._NEWLINE__NEWLINE_- Sarajevski radio javio da su srpske snage probile ju\xc5\xbene crte obrane Gora\xc5\xbeda, te zauzele nekoliko sela._NEWLINE__NEWLINE_- Me\xc4\x91unarodni odbor Crvenog kri\xc5\xbea suspendirao planove za hitnu evakuaciju vi\xc5\xa1e tisu\xc4\x87a Hrvata i Muslimana iz Prijedora, nakon \xc5\xa1to je Radovan Karad\xc5\xbei\xc4\x87 drasti\xc4\x8dno ograni\xc4\x8dio broj ljudi kojima \xc4\x87e biti dopu\xc5\xa1tena evakuacija._NEWLINE_1995._NEWLINE__NEWLINE_- Ministar vanjski poslova RH dr. Mate Grani\xc4\x87 i ma\xc4\x91arski ministar vanjskih poslova Laszlo Kovacz potpisali su u Osijeku Sporazum o za\xc5\xa1titi ma\xc4\x91arske manjine u Hrvatskoj i hrvatske manjine u Ma\xc4\x91arskoj. To je prvi takav ugovor koji je Republika Hrvatska potpisala s nekom dr\xc5\xbeavom._NEWLINE__NEWLINE_-Na boji\xc5\xa1tima u BiH Srbi poja\xc4\x8davaju napade, a naj\xc5\xbee\xc5\xa1\xc4\x87e su napadali na ora\xc5\xa1ko-\xc5\xa1ama\xc4\x8dkom i kupre\xc5\xa1ko-livanjskom boji\xc5\xa1tu._NEWLINE__NEWLINE_- Komisija eksperata UN podnijela Vije\xc4\x87u sigurnosti izvje\xc5\xa1\xc4\x87e o povredama me\xc4\x91unarodnog prava u biv\xc5\xa1oj Jugoslaviji sa zaklju\xc4\x8dkom kako se radi o zlo\xc4\x8dinima protiv \xc4\x8dovje\xc4\x8dnosti._NEWLINE__NEWLINE_- Rusija je od Republike i Federacije BiH zatra\xc5\xbeila 94 milijuna dolara za isporu\xc4\x8dene koli\xc4\x8dine plina u ratnom razdoblju, a kojeg su koristili i Srbi na okupiranom teritoriju BiH, kao i Srbi u Srbiji kroz koju prolazi dio plinovoda._NEWLINE__NEWLINE_- Preko Albanije i Crne Gore, te dalje do Karad\xc5\xbei\xc4\x87evih \xc4\x8detnika, \xc5\xa1verca se nafta - tvrdi talijanski diplomat Antonio Napolitano, koji u ime Ujedinjenih naroda i Organizacije za europsku sigurnost i suradnju (OESS) nadzire primjenu sankcija protiv Jugoslavije.'